Višemilionski ugovor sa kineskom kompanijom o obnovi šina u Sarajevu – tajna\nU Sarajevu kantonalni ministar saobraćaja Adnan Šteta nije pristao na više zahtjeva BIRN-a BiH upućenih tokom nekoliko mjeseci da govori o uslovima dobijanja tendera.\nKantonalno Ministarstvo saobraćaja u Sarajevu odbilo je više zahtjeva BIRN-a BiH upućenih tokom nekoliko posljednjih mjeseci za dostavljanjem dokumentacije o višemilionskom projektu rekonstrukcije šina u glavnom gradu i nije odgovorilo na pitanja da li su bili upoznati sa historijom nesreća i slučajeva kašnjenja radova kineske korporacije čiji je član firma kojoj je dodijeljen tender.\nMinistar saobraćaja Kantona Sarajevo Adnan Šteta nije odgovorio na zahtjev za dostavljanje rješenja kojim se ugovor proglašava tajnim čime je prekršen rok od 15 dana iz Zakona o slobodnom pristupu informacijama.\nBIRN-u BiH je dostavljen dio tenderske dokumentacije iz koje se mogu vidjeti uslovi za dobijanje tendera, ali Ministarstvo saobraćaja tretira tajnim podatke koji se odnose na sadržaj ponude kineskog konzorcija, ugovorene rokove i cijene te druge važne informacije o jednom od najvećih infrastrukturnih projekata koji se trenutno izvode u Sarajevu.\nStručnjaci sa kojima je razgovarao BIRN BiH objašnjavaju da netransparentnost tendera i ugovora otežava praćenje zakonitosti dogovorenog posla.\nIstraživanje BIRN-a BiH također otkriva da je jedna od kompanija iz pobjedničkog konzorcija gradila most u Keniji koji se srušio tokom radova te da je CREC 10 u prošlosti imao niz nesreća na radu koje su završile povredom ili pogibijom radnika.\nVlada Kantona Sarajevo je u junu 2021. godine dodijelila 20,4 miliona eura vrijedan ugovor konzorciju kineskih kompanija – “China Shandong International Economic & Technical Cooperation Group” (Shandong) i “China Railway No.10 Engineering Group Co.” (CREC 10).\nPosljednja je članica porodice “China Railway Engineering Corporation (CREC)”. BIRN BiH sada može potvrditi da je ova kineska korporacija povezana sa nizom nesreća koje su za posljedicu imale povrede ili pogibije radnika.\nIako se građevinski radovi smatraju rizičnim poslom za radnike, sigurnost ostaje važan faktor u dodjeljivanju poslova.\nU ljeto 2017., CREC-ova kćerka kompanija “China Overseas Engineering Group” (COVEC) radila je na projektu gradnje mosta u kenijskom mjestu Sigiri. Važnost projekta pokazala je posjeta i inspekcija gradilišta koju je proveo sam predsjednik Kenije Uhurua Kenyatta 14. juna iste godine. Pod kišobranom COVEC-a radila je i kompanija koja danas obnavlja sarajevsku prugu.\nSamo 12 dana kasnije, 26. juna, most čija je gradnja prema pisanju lokalnih medija koštala više od 11 miliona dolara, odnosno jedan njegov segment srušio se, prilikom čega je povrijeđeno 27 radnika.\nPrema izvještaju o nesreći, uzrok pada sekcije mosta bilo je “pogrešno tempiranje izlijevanja betona”, a kenijski list The Standard prenio je i da se greška desila van radnog vremena bez nadzora.\nIako je ugovor u Keniji bio potpisan sa sestrinskom kompanijom COVEC, firma koja gradi sarajevsku prugu bila je uključena u vrijeme kada se most srušio. U junu 2017. godine CREC je objavio saopćenje u kojem je vremenski period koji slijedi označio kao “vrhunac 60-dnevnog perioda gradnje” u cilju završetka projekta do augusta 2017. godine kako bi se sve završilo prije predsjedničkih izbora koji bi mogli da utiču na tok projekta. Kompanija je u svom saopćenju kazala kako će upravo CREC 10 zbog spomenutih razloga “mobilizirati kineske i strane radnike”.\nU jednoj od sudskih presuda koje se dotiču nesreće, navodi se da je nositelj projekta COVEC prihvatio odgovornost kineskog konzorcija za rušenje mosta. Sama sudska presuda ticala se dva kenijska direktora lokalnih kompanija koji su, nakon istrage, okrivljeni za rušenje mosta, a potom i suspendovani na dvije godine. Drugostepena presuda oslobodila ih je odgovornosti.\nOptuženi su tokom procesa tvrdili da su dizajniranje mosta proveli po standardima i instrukcijama COVEC-a.\nSud u Keniji je imao još posla u tužbama protiv ove kineske firme. Sedam radnika je u periodu od 2018. do februara 2022. godine, na osnovu sudskih odluka, dobilo novčanu naknadu usljed neopravdanih otkaza od strane CREC-a 10.\nProblemi su zabilježeni i u Kini. Sam CREC 10 je 2020. godine povezivan sa kršenjem okolišnih standarda u Kini, za što je i finansijski kažnjen, a 2021. kažnjen je zbog nedozvoljenih radova na cesti i nepoštivanja sigurnosnih standarda.\nBIRN BiH je pronašao još najmanje dva slučaja tragedija na gradilištima CREC-a 10 na teritoriji Kine. Prema pisanju medija, u junu 2017., u periodu pada mosta u Keniji, prilikom gradnje tunela u kineskoj provinciji Yunnan, došlo je do curenja gasa u kojem je smrtno stradalo šest radnika. Dvadesetak dana ranije, u padu velikog krana tokom procesa demoliranja infrastrukturnog objekta u gradu Jinan poginulo je pet radnika, dok je šesti preminuo u bolnici.\nDruge članice porodice kompanija CREC našle su se pod sankcijama Svjetske banke. CREC 1 kao dio porodice CREC, 2019. godine dobio je dvogodišnju zabranu učešća u tenderima Svjetske banke zbog projekta Dasu Hydropower u Pakistanu. Prema tvrdnjama Svjetske banke, CREC 1 bio je uključen u manipulacije tokom tendera za ukupno četiri ugovora, od čega je osvojio dva tokom 2015. godine.\nJoš jedna sestrinska kompanija imala je problem sa Svjetskom bankom zbog nelegalnih aktivnosti. CREC 5 kažnjen je sankcijama 2019. godine zbog, između ostalog, falsificiranja dokumenata korištenih u svrhu konkurisanja za dva tendera za projekte u Africi.\nKćerka kineske građevinske korporacije koja u Sarajevu radi na rekonstrukciji šina bila je u centru skandala na samom početku kineskih projekata i dolaska na evropska tržišta. Godine 2009. COVEC je pobijedio na tenderu za gradnju 49 kilometara dugačkog autoputa između Varšave i Lodza. Poljska je planirala završiti dio autoputa prije početka Evropskog fudbalskog prvenstva 2012. godine. Za Kinu, trebao je to biti prvi veliki posao u zemlji Evropske unije.\nNakon dvije godine COVEC se povukao iz ugovora jer nije bio u mogućnosti završiti projekt. COVEC je pobijedio na tenderu jer je ponudio izgraditi saobraćajnicu za oko 317 miliona eura, što je bila niža cijena od one koju su planirale potrošiti poljske vlasti. COVEC je naišao na probleme ali kada je zatražio dodatna sredstva kako bi završio projekat, Poljaci su odbili.\nCOVEC se potom povukao iz ugovora zbog čega je poljska Generalna direkcija za državne puteve i autoputeve pokrenula postupak protiv kineske kompanije 2011. godine, prema pisanju Wall Street Journala. Četiri godine kasnije kaznu su isplatile kineske državne banke koje su garantovale ugovor. Slučaj odštete je okončan tek 2017. godine dogovorom obje strane. Iznos koji je COVEC platio nije javno obznanjen, a skandal je u nekim poljskim medijima nazvan “COVEC traumom”.\nLeslaw Szczepaniak, inžinjer u kompaniji RHDHV Polska, koja je u vrijeme radova dobila posao supervizora u gradnji sporne sekcije autoputa A2, za BIRN BiH je kazao kako su Kinezi zaista željeli da jedan evropski projekat uspije, ali da su se predstavnici kompanije COVEC “ponašali komunistički”.\n“Bilo je najmanje 20 menadžera. (…) Svaki od njih je pokušavao da dogovori neki privatni ‘deal’. I zbog toga su cijene koje su dogovorili sa podizvođačima uništile tržište poljskim firmama – kineski menadžeri nisu marili za pravu cijenu nego da li iz dogovora dobijaju ‘bakšiš’, odnosno mito od svakog podizvođača pojedinačno”, kaže on.\nSkrivanje ugovora u Sarajevu\nU Sarajevu kantonalni ministar saobraćaja Adnan Šteta nije pristao na više zahtjeva BIRN-a BiH upućenih tokom nekoliko mjeseci da govori o uslovima dobijanja tendera. U pismenom odgovoru iz Ministarstva su naveli kako su upoznati sa historijom kompanija koje su dostavile ponude “u onoj mjeri po kojoj je od ponuđača bilo zahtijevano prezentiranje historijskih podataka tenderskom dokumentacijom”.\nPrema tenderskoj dokumentaciji odnosno uslovima za dobijanje tendera koja je dostavljena BIRN-u BiH, prošlost kompanije se kao kriteriji navodi u dijelu o nepoštovanju ranijih ugovora. Tu se kao uslov navodi da kompanija mora dostaviti potvrdu da nisu imali “kontinuiranu historiju sudskih sporova” ili izgubljene arbitraže od 2015. do 2019. godine.\nU dosadašnjoj praksi, poput ranijeg zahtjeva iz 2018. godine za uvid u ponudu za nabavku sigurnih golova u Sarajevu, BIRN-u BiH je odobravano dostavljanje ponude u kojoj bi se jasno navodilo kako je kompanija odgovorila na pitanje o ranijim presudama. Pozivajući se na procedure Evropske banke za obnovu i razvoj (EBRD), Ministarstvo saobraćaja je ignorisalo zahtjev BIRN-a BiH za uvid u ponudu kineskog konzorcija.\nPozivajući se na EBRD čijim kreditom je plaćena obnova tramvajske pruge, i tvrdnju da im Banka ne dozvoljava otkrivanje ugovora, Vlada Kantona Sarajevo, odnosno Ministarstvo saobraćaja odbilo je dati i ugovor na uvid BIRN-u BiH. U jednom od odgovora na zahtjeve upućivane od januara 2022. godine, Ministarstvo je navelo da su podaci iz ugovora povjerljivi te ih ne mogu dijeliti.\nNakon upita EBRD-u o zaštiti određenih podataka u dokumentima, Ministarstvo saobraćaja je djelimično promijenilo stav i odobrilo BIRN-u BiH kopiranje tenderske dokumentacije, ali ne i ugovora.\nStručnjak za javne nabavke Nermin Lapandić za BIRN BiH tvrdi kako, s obzirom da je postupak nabavke okončan i da je provođenje ugovora u toku, uvid u ugovor treba biti omogućen.\n“Adresa za uvid u dokumentaciju je u domaćim institucijama. S obzirom da je poznat predmet nabavke, prema procedurama EBRD-a, ne postoji razlog da se ugovor ili dijelovi ugovora koji su interesantni za javnost označe zaštićenim”, kaže Lapandić i objašnjava da prema Zakonu o slobodnom pristupu informacijama ovaj propis ne može biti nadjačan EBRD-ovom ulogom u finansiranju projekata.\nBIRN nije mogao pronaći tender u registru javnih nabavki Ureda za borbu protiv korupcije i upravljanje kvalitetom, portala na kome se nalaze detalji javnih nabavki i ugovora u Kantonu Sarajevo.\nAllison Carragher, stručnjakinja za ekonomiju Zapadnog Balkana pri think tank organizaciji Carnegie Europe, kaže kako EBRD može odigrati važnu ulogu u povećanju transparentnosti.\n“Jer ako oni insistiraju da se dokumentacija objelodani (…) onda lokalni političar može reći da moraju pratiti pravila EBRD-a. To bi bio veliki benefit”, navodi ona i dodaje kako kineske firme imaju praksu skrivanja potpisanih ugovora.\n“Shandong” i CREC 10 imali su najjeftiniju ponudu u Sarajevu koja je za oko 6,3 miliona eura ili 12,3 miliona maraka niža od drugoplasirane. Prema podacima koje je EBRD dostavio BIRN-u BiH, evaluirana cijena ugovora sa “Shandongom” i CREC 10 je 20,4 miliona eura ili gotovo 24 posto manje od sljedeće najpovoljnije cijene.\nIz Ministarstva saobraćaja su za BIRN BiH potvrdili da je za obnovu šina u Sarajevu najniža cijena bila i jedini kriterij u dobijanju posla.\nLapandić kaže kako se najčešće zbog nepoznavanja procedura javnih nabavki ugovorni organi odlučuju za kriterij “najniža cijena”, dok se kriterij “ekonomski najprihvatljivije ponude” neopravdano zapostavlja.\n“Bilo bi mnogo bolje da su izabrani osim cijene ponderi garancije na urađeni posao, a ja se ne bi dvoumio i da kvalitet šina bude jedan ponder. Dakle, nije problem u niskoj cijeni nego da li su dobro postavljene specifikacije u vezi kvaliteta i garancije na radove”, kaže Lapandić.\nKonačni detalji ugovora sa kineskim kompanijama ostaju nedostupni jer Ministarstvo saobraćaja ugovor smatra tajnim. Zakon o slobodnom pristupu informacijama predviđa izuzetke od dostavljanja ugovora u iznimnim situacijama i tek nakon provođenja testa javnog interesa. Ministarstvo saobraćaja odbilo je dostaviti i rješenje kojim se određuje da dostavljanje ugovora nije od javnog interesa.\nNedostavljanje ugovora također je ostavilo skrivenim uslove podugovaranja radova odnosno mogućnost da posao dobiju kineske, a da ga izvode domaće firme.\nRadnici kompanije Bosman na gradilištu nisu željeli razgovarati sa novinarima uz objašnjenje da im to ugovor ne dozvoljava. Carragher navodi da je kod usporedbe kineskih i zapadnih firmi važno pratiti i koliko će radnici biti plaćeni, upozoravajući na slučajeve degradacije standarda radnika.\nTakav se slučaj desio u Srbiji ali sa drugom kineskom kompanijom. Ekonomski novinar Mijat Lakićević podsjeća na dva slučaja– jedan u kome obezbjeđenje nije htjelo da dopusti novinarima da snimaju izgradnju fabrike guma “Ling Long” u Zrenjaninu, a drugi je u vezi sa istom firmom gdje su radnici iz Vijetnama držani u neljudskim uslovima.\n“U pomenutim slučajevima javnost se žestoko pobunila dok je vlast nastojala da minimizira značaj, ali su na kraju u oba slučaja kineske firme morale da se povuku i promene ponašanje”, kaže Lakićević i dodaje kako su standardi zaštite u Kini slabiji od onih na Zapadu što može biti uzrok nesreća, kao i da pojedine kineske projekte prate korupcija i netransparentnost.\nFirma bez kontakata\nU Sarajevu je kineski konzorcij sada ubrzao radove koji su počeli u augustu 2021. godine, nakon sporog tempa tokom zime. U zvaničnom registru kompanija dostupnom online u Banjoj Luci su registrovane dvije kompanije koje u svom nazivu imaju riječ “Shandong”. Kompanije sa dijelom naziva CREC-a nije moguće pronaći u registru. BIRN nije uspio naći njihove internet stranice ili profile na društvenim mrežama.\nNa adresi u centru Sarajeva, koju su radnici na gradilištu dali novinaru BIRN-a BiH, “Shandong” ima moderno uređene kancelarije. To je bio jedini način komunikacije sa kompanijom. Osoba uposlena u sarajevskoj kancelariji podijelila je e-mail na koji su upućena pitanja ali BIRN BiH nije dobio odgovor do objave ovog teksta.\nOvo nije prvi put da je ugovor o poslu kojeg vodi “Shandong” u našoj zemlji skriven od očiju javnosti. BIRN BiH je ranije pokušao kontaktirati “Shandong” u banjalučkom sjedištu. U ovom gradu registrovana je firma “SDHS-CSI BH” koju je osnovala kompanija “China Shandong International Economic & Technical Cooperation Group”.\nNa broj mobilnog telefona koji je zvanično prijavljen u registru kompanija u septembru 2021. godine javila se osoba koja je tvrdila da je ranije samo “vodila knjige” za ovu kompaniju i da nije ovlaštena da govori. Na fiksni telefon koji je novinarima dala ova osoba, niko se nije javljao. Kompanija nema drugih vidljivih kontakt podataka dostupnih online.\nMinistarstvo saobraćaja u odgovoru za BIRN BiH o tome da li su zabrinuti zbog manjka transparentnosti “Shandonga” u slučaju autoputa Banja Luka – Prijedor, tvrdi da nije upoznato sa “navodnim problematičnim stavom o transparentnosti najmanje jedne kompanije koja učestvuje u rekonstrukciji tramvajske pruge, niti ko je takav stav formirao i koji su izvori za relevantne i pouzdane informacije o problematičnoj praksi po pitanju transparentnosti učesnika u gradnji”.\n“Shandongova” lokalna kompanija, jedna od tri koje su registrovali u Republici Srpskoj, 2018. godine je potpisala sa Vladom Republike Srpske ugovor o gradnji autoputa Banja Luka – Prijedor. Svečani početak radova obilježen je u novembru 2021. godine, a nekoliko dana nakon toga premijer Republike Srpske Radovan Višković je rekao da Vlada neće javno objaviti detalje posla vrijednog nekoliko stotina miliona maraka. Višković je naveo da će ugovor biti objavljen onog trenutka kada to kompanija koja je dobila koncesije dozvoli, zbog čega se suočio sa kritikama Transparency Internationala u BiH i medija.\nU jednom od pismenih odgovora Ministarstvo saobraćaja u Sarajevu navelo je da smatra kako proces gradnje i nabavke za rekonstrukciju tramvajske pruge nije netransparentan.\nAli kantonalni ministar Šteta i premijer Edin Forto nisu odgovorili na zahtjeve BIRN-a BiH za razgovor. Oni su javno o ugovoru počeli govoriti tek kada je na konferenciji za novinare tu temu nametnuo samostalni kantonalni zastupnik Mirza Čelik nekoliko sedmica nakon upita BIRN-a BiH o razlozima za proglašenje ugovora tajnim.\nGostujući na televiziji N1 Forto je rekao da je sa ugovorom sve u redu.\n“Svi ugovori sa EBRD-om su onakvi kako ih radi EBRD. Mi ne radimo nikakve preinake onoga što se zahtijeva u smislu procedura. (…) U tim ugovorima se ne krije ništa”, izjavio je Forto.\nMinistar Šteta je ranije izjavio da će radovi na prvoj dionici biti završeni do početka maja 2022. godine. On je nakon kritika zbog manjka transparentnosti održao konferenciju za novinare na kojoj je kazao da je on dio nove generacije političara “koja je preuzela odgovornost da informiše javnost o svemu onome što ‘ovi’ nisu radili prethodnih 30 godina”.\nOn nije odgovorio na zahtjev BIRN-a BiH za razgovor niti nakon ovog obraćanja tokom kojeg je kazao da će podnijeti ostavku ako radovi ne budu završeni na vrijeme, ali se sada kao krajnji rok za završetak svih radova navodi kraj augusta 2023. godine.\nSve rokove koje su spominjali Forto i Šteta nije moguće pratiti jer javnosti nisu omogućeni uvidi u dokumente u kojima su oni definisani. Ta vrsta netransparentnosti otežava novinarima i watchdog organizacijama da prate moguće nepravilnosti.\n“Ono što je bitno u ugovoru je moralo da se preciziraju rokovi izvršenja ugovora. Pretpostavljam da su spomenuti rokovi navedeni u ugovoru, međutim ono što je interesantno ako se u predviđenim rokovima ne okončaju radovi, ostaje nam nepoznato da li je u ugovoru predviđena novčana kazna za kašnjenje u izvršenju ugovora”, objašnjava Lapandić.\nDa bi javnost mogla praviti odluke potrebne su joj informacije, kaže Carragher.\n“Treba razgrnuti zavjesu koja sakriva kineske kompanije i ono što rade u svijetu. (…) Lokalna i državna vlast treba da zahtijevaju da informacije budu javne”, govori ona.\nOvom istraživanju doprinijela je Claudia Ciobanu, dopisnica BIRN-a iz Poljske.


BIJELJINA: Radnik protiv Slobode u borbi za Evropu! :: Dešavanja u Bijeljini ::\n22. februar 2020. / 08:15\nBIJELJINA: Radnik protiv Slobode u borbi za Evropu!\nSusreti 33. kola Premijer lige Bosne i Hercegovine igraju se danas, nakon čega će biti spuštena zavjesa na još jednu sezonu u fudbalskom takmičenju u BiH.\nKolo prije kraja riješene su sve dileme o šampionu, ekipama koje su izborile nastup u evropskim takmičenjima, kao i onima koje napuštaju elitni rang, pa mečevi posljednjeg kola neće imati rezultatski značaj.\nNajzanimljiviji susreti očekuju se u Zenici gdje Čelik dočekuje ekipu Širokog Brijega, te u Bijeljini između Radnika i Slobode.\nNakon što je Sarajevo već ranije osiguralo titulu prvaka, Zrinjski i Široki Brijeg igranje u Evropi te Krupa i GOŠK ispadanje u Prvu ligu FBiH, jedina nepoznanica je pozicija broj "četiri" na tabeli Premijer lige.\nNaime, Željezničar je matematički osigurao posljednje mjesto koje vodi u evropska takmičenja, ali Prvostepena komisija za licenciranje Nogometnog saveza BiH Plavima nije izdala licencu za igranje u Evropi. Kako je odluka Drugostepene komisije prolongirana, Radnik i Mladost su i dalje u igri za Evropu, ukoliko tim s Grbavice ne dobije licencu.\nRadnik je trenutno šesti s 41 osvojenim bodom, Mladost ima bod manje, dok petoplasirani Čelik nije ni aplicirao za licencu.Ekipa iz Bijeljine danas će na svom terenu dočekati Slobodu i s pobjedom će osigurati mjesto ispred Mladosti koja dočekuju Krupu.\nNovi prvak BiH Sarajevo gostuje Gošku koji će naredne sezone nastupati u Prvoj ligi Federacije BiH, dok Željezničar ide u goste ekipi Tuzle siti\nZrinjski će takođe gostovati u posljednjem kolu, a sastaje se sa Zvijezdom 09, dok Mladost dočekuje Krupu.\nTuzla siti - Željezničar\nMladost - Krupa\nSTEVANDIĆ: Zdravstvo Srpske spremno za koronavirus


Na gradskom groblju Vlakovo u podnevnim časovima sahranjene su Lejla Sadiković, Almina Ćorović i Mini Kadrić, radnice Osnovne škole “Kovačići” koje su tragično stradale u saobraćajnoj nesreći u mestu Bulozi nedaleko od Sarajeva.\nSahrani je prisustvovao veliki broj ljudi, a tišinu su razbijali samo povremeni jecaji i plač članova porodice, prijatelja i kolega, piše Klix.\nČetiri radnice OŠ “Kovačići” poginule u mestu Bulozi kada su u automobilu sletele sa puta nakon čega su završile u provaliji dubokoj oko 200 metara.\nPosle višesatne potrage tela stradalih su pronađena u reci Miljacki.\nTakođe, Savet ministara BiH doneo je odluku da danas bude Dan žalosti u BiH zbog smrti Lejle Sadiković, Almine Ćorović, Mine Kadrić i Merime Balkić.


Naslovna/VESTI/Vulin: Priča o zločinima grupe Veljka Belivuka će odjeknuti u celom svetu\n“Onog momenta kada budemo dobili dozvolu nadležnog tužilaštva, mi ćemo izaći u javnost sa svime što smo pronašli. Ovo više nije srpska priča. Ovo je priča koja će odjeknuti u celom svetu. Gore je nego što smo gledali u serijama i filmovima o narko dilerima”, rekao je Vulin gostujući na televiziji Pink.\nU Pčinjskom okrugu zaraženo još 36 osoba\nRazvojna pomoć Srbije regionu


Stray Dogg nastupili u rasprodatoj Crnoj Kući | Balkanrock.com\nNakon evropske turneje na kojoj je sa Anom Ćurčin posetio: Hrvatsku, Italiju, Švajcarsku, Rusiju, Mađarsku i Austriju, Dukat, frontmen Stray Dogga vratio se u Srbiju i sa bendom u četvrtak uveče obradovao novosadsku publiku.\nO velikom interesovanju za njihov nastup govori podatak da su karte nekoliko dana unapred bile rasprodate i da je nemali broj ljudi svirku slušao iz dvorišta Crne Kuće, jer kapacitet prostora za svirke naprosto nije bio dovoljan da primi sve zainteresovane.\nSa zakašnjenjem od nekih pola sata, što je sasvim prihvatljivo i očekivano, započet je nastup indie-folk sastava koji je 2011. godine za samo nekoliko meseci od trija koji su činili: Dukat (vokal, gitara, usna harmonika), Ana Janković (violina i prateći vokali) i Jelena Damjanović (piano) prerastao u šestorku kada su im se pridružili Marko Ignjatović na solo gitari, Vladimir Milićević na bas gitari i Relja Ilić na bubnjevima.\nMelanholični amerikana zvuk koji neguju uživo je delovao nešto energičnije nego što bi se to moglo pretpostaviti na osnovu studijskih verzija pesama. Počeli su naslovnom pesmom sa drugog albuma “Fire’s Never Wrong” i nastavili sa “Disappear” jednom od većih hitova sa pomenutog albuma, što je naravno izazvalo i prve nešto burnije reakcije publike. Kako je taj talas melanholije nošen Dukatovim visokim glasom rastao, hitno se moralo nešto poduzeti da polovina publike ne bi dočekala kraj koncerta sklupčana na podu (što stvarno može da se desi usled prevelike doze i neadekvatne kombinacije njihovih pesama) te je usledila gotovo jedina pesma koja odskače od njihovog standardnog zvuka – “Smile” koja je izmenjena i prilagođena živim svirkama razmrdala prisutne. Blok pesama sa prvog albuma nastavili su sa “Dart” , “Almost” , “She Said” i “Time” na kojoj su sarađivali sa Devendrom Banhartom.\nMali prostor i intimna atmosfera u kojoj su nastupali u ovom slučaju možda je i prednost, uzevši u obzir tekstove koji se tiču konkretnih događaja u životu frontmena i njegovu sposobnost da ih uz muziku prepriča na takav način da se zaista nije teško poistovetiti.\nNakon nešto više od sat vremena bend se na kratko povukao sa scene, da bi se vratili uz “Blue Moon” koja je u Dukatovoj izvedbi najviše podsećala na Elvisovu verziju. Usledila je još jedna obrada The Black Keys na opšte oduševljenje publike koja je u glas pevala “Lonely Boy”. Za sam kraj, pošto im je kako je i sam rekao već ponestalo pesama, još jednom su odsvirali “Disappear” i time završili svoj četvrti nastup u Novom Sadu.


24. Festival autorskog filma | CityMagazine\nProdaja ulaznica za 24. Festival autorskog filma koji se održava od 23. do 30. novembra počinje danas, 17. novembra, na svim navedenim lokacijama održavanja festivala, dok će Dom Omladine Beograda karte pustiti u prodaju u ponedeljak, 19. novembra.\n23. do 30. nov 2018\nKombank dvorana, Dom omladine, Dvorana kulturnog centra, Jugoslovenska kinoteka, Bioskop Fontana, Centar za kulturu Vlada Divljan, Dom kulture Studentski grad, Art bioskop\n250 RSD, 300 RSD, 350 RSD\nSvečano zatvaranje Festivala biće održano u Kombank Dvorani 30. novembra, projekcijom filma Svi znaju Ašgara Farhadija.\nOno što odlikuje Posebni program ove godine jesu Cinéfondation, Žilnikova internacionala – retrospektiva filmova Želimira Žilnika, ovogodišnjeg laureata Nagrade za životno delo, Omaž Živojinu Pavloviću, Retrospektiva Žak Rivet, IN FOCUS – Filip Grandrije i Priča i autorski film.\nViše informacija o filmovima i samom programu Festivala možete pogledati na sajtu: faf.rs.\n14. jul 2018. 25. Festival evropskog filma Palić 2018 · festival autorskog filma · novi filmovi


Kineske vlasti zabranjuju filmove koji remete društvenu stabilnost - Bizlife.rs\nKineske vlasti zabranjuju filmove koji remete društvenu stabilnost\n13:18 Peking, 15/12/2011\nKineske vlasti predložile su zabranu filmova koji, kako se navodi, remete društvenu stabilnost i promoviše verski fanatizam, što se smatra novim u nizu pokušaja vlade da ojača kontrolu i reguliše stanje u filmskoj industriji.\nPrema nacrtu zakona postavljenog na sajt vlade u četvrtak, filmovi ne smeju da ugroze državnu čast i interes, podstiču etničku mržnju, šire „zle kultove“ ili sujeverje, ili propagiraju opscenost, kockanje, narkomaniju, nasilje ili terorizam. Ukupno 13 vrsta sadržaja zabranjeno je nacrtom zakona, iako bez definisanja određenih izraza ili fraza.\nTaj predlog je, po svemu sudeći, sastavni deo sveukupnog stezanja oko industrije kulture i zabave koja podstiče nezavisne tačke gledišta, posebno društvenih medija i izuzetno popularnih mikroblogova na kojima građani često izražavaju bes i frustraciju. Poslednjih sedmica, korisnici kineskih sajtova po ugledu na Tviter optužili su vladu za loš kvalitet seoskih školskih autobusa, posle serije nesreća, i kritikovali lokalne ekološke službe zbog toga što ne objavljuju potpune podatke o zagađenju vazduha. Kina je prošlog meseca najavila da će medijima zabraniti izveštavanje o sadržajima preuzetim sa interneta ili mobilnih telefona bez prethodne provere, uz napomenu da će ozbiljno kršenje te naredbe dovesti do krivičnih tužbi. Vlasti navode da su takva pravila potrebna radi učvršćivanja vladinog prestiža i kredibiliteta medija posle niza izveštaja zasnovanih na „lažnim informacijama“ – što je često drugi naziv za izveštaje koje bi vlada radije cenzurisala.\nU oktobru, na zasedanju Komunističke partije istaknuta je potreba za jačanjem društvenog morala i podsticanjem kineskog uticaja na polju kulture u inostranstvu. Nedelju dana kasnije, vlada je najavila da će ograničiti rijaliti sadržaje i druge vidove „lake zabave“ na satelitskim televizijskim stanicama.\nNacrt novog zakona zabranjuje i sadržaj koji ugrožava nacionalno jedinstvo, suverenitet i teritorijalni integritet, ili društveni moral. Nisu izneseni detalji o kaznama za prekršioce i nije jasno kada bi nacrt mogao da postane zakon.


ZA GODINU VIŠE OD 10 HILJADA OBJAVA O CRNOJ GORI U SRPSKIM MEDIJIMA\nJednogodišnje istraživanje Digitalnog forenzičkog centra (DFC), kojim je obuhvaćeno 10.630 tekstova sa ključnom riječju Crna Gora daje uvid koji su to narativi i u kojoj mjeri plasirani putem najčitanijih srbijanskih portala u Crnoj Gori. Analiza je pokazala da su u prethodnih 12 mjeseci portali Alo, Espreso, Blic, Srbija danas, Kurir, Informer i Novosti u kontinuitetu bili najčitaniji srbijanski mediji u Crnoj Gori, ali u isto vrijeme oni koji su širili sadržaj upitnog kvaliteta, saopšteno je danas iz DFC-a.\n“Svakodnevno izvještavanje srbijanskih medija o Crnoj Gori ne bi bilo ni po čemu specifično da ta izvještavanja nijesu obilovala dezinformacijama, lažnim vijestima, senzacionalističkim naslovima i narativima kojima se obraćaju širokoj čitalačkoj publici”, pojašnjavaju u saopštenju.\nAnalizirani mjesečni medijski pregledi kazuju, dodaju, i to da su srbijanski portali i te kako čitani u Crnoj Gori, što dodatno zabrinjava zbog mogućnosti manipulisanja crnogorskim javnim mnjenjem.\n“Iako su crnogorsku društveno političku scenu ove i protekle godine obilježili krupni događaji: usvajanje Zakona o slobodi vjeroispovijesti, litije izazvane tom odlukom, korona virus i parlamentarni izbori koji su sa sobom nosili niz novih narativa, negativni narativi o našoj državi skoro svakodnevno su lansirani”, navode u DFC.\n“Narativ koji mjesecima puni stupce srbijanskih medija, a na značaju je posebno dobio održavanjem litija, odnosi se na ugroženost i obespravljenost Srba u Crnoj Gori, te izjavama da će država Srbija uraditi sve da ih zaštiti od diskriminacije crnogorskog režima. Pored zaštite srpskog naroda potencirana je pomoć i podrška srpskim svetinjama u Crnoj Gori, koje crnogorski režim, kako tvrde, namjerava da otme”, ističu u saopštenju.\nUsvajanjem Zakona o slobodi vjeroispovijesti, održavanjem litija i dešavanjima u Budvi potenciran je narativ da je Crna Goria nestabilna dražava i da može doći do nemira i građanskog rata, te da crnogorski režim sprovodi represiju.\n“Na dnevnom nivou je izvještavano da crnogorska vlast izvodi policiju da hapsi, prebija i progoni vjerni narod i sveštenike, da ne dozvoljava izražavanje stavova na društvenim mrežama, te da se na svaki način obračunava sa neistomišljenicima. U cilju jačanja tog narativa na meti srbijanskih medija bila je i Vojska Crne Gore koju vlast, navodno, izvodi na ulice da spriječi litije”, navode u saopštenju.\nNi pandemija korona virusa koja je pogodila planetu nije utišala ton srbijanskih online medija, ističu, štaviše plasirane su vijesti da su crnogorske vlasti nesposobne da se izbore sa virusom i da Crna Gora krije da ima inficiranih Covidom-19. Činjenica da smo zemlja koja je posljednja u Evropi prijavila slučajeve zaraze i prva postala korona fri destinacija nije spriječila srbijanske tabloide da nastave hajku objavljujući da ne posjedujemo laboratoriju i ne radimo PCR testove. Ni demantiji Instituta za javno zdravlje i Vlade CG nisu ih zaustavili u namjeri da osujete uspjeh Crne Gore u borbi sa novim korona virusom.\nI turistička privreda Crne Gore koja je godinama unazad, po ustaljenoj matrici, na udaru srpskih medija našla se u klinču dezinformacija i lažnih vijesti.\n“Međutim, epidemiološka situcija i mjere donijete usljed pojave korona virusa dodatno su produbile i pojačale kampanju urušavanja imidža Crne Gore kao turističke destinacije. Negativna propaganda ogledala se u pozivanju srpskih državljana da ne idu u Crnu Goru na ljetovanje jer tamo bukti korona, jer su plaže prazne, a cijene izuzetno visoke, a glavni adut bio je da su srpski turisti u CG nepoželjni. Odluku o neotvaranju granica sa Srbijom zbog loše epidemiološke situacije u toj zemlji i rizika od importacije virusa, srbijanski portali su označili kao politički motivisanu odluku koja izaziva dalje tenzije na relaciji Podgorica – Beograd”, pokazuju istraživanja DFC-a.\nSvi tabloidi i mediji u Srbiji veliku pažnju posvetili su parlamentarnim izborima u Crnoj Gori, održanim 30. avgusta.\n“Narativi i senzacionalistički naslovi nizali su se iz dana u dan sve do izbora. Plasiranje negativnih narativa i dezinformacija imalo je zajednički cilj – izazivanjevanje dodatnih tenzija. Dominantan narativ bio je da režim nastavlja trodecenijsku aktivnosti krađe i manipulcije da ostane na vlasti, ovog puta kupovinom ličnih karata, dovođenjem stranih državljana prvenstveno sa Kosova i Albanije da glasaju za DPS i izazivanjem nereda. Ipak, ništa od navedenog nije potkrijepljeno dokazima”, navode u ovoj organizaciji.\nFormiranje vlasti nakon izbora bio je stara/nova tema, a time i prilika da srbijanski mediji manipulišu informacijama i dodatno utiču na društveno politička dešavanja u Crnoj Gori.\nKako ističu u saopštenju, nakon proglašenja izbornih rezultata uslijedili su narativi da slijedi podjela Đukanovićevog DPS-a, da se DPS-a počela urušavati što dokazuju navodni incidenti između funkcionera te partije, te da se počinje odmotavati klupko kriminala koje je gušilo državu. Bilo je i navoda da bi predsjednik Milo Đukanović mogao da servira par iznenađenja sa ciljem da minira formiranje nove Vlade u kojoj nema DPS-a.\n“U pokušaju da ostane na vlasti jedan od scenarija je proglašenje vanrednog stanja zbog naglog skoka slučajeva Kovida. Ovo je predstavljeno kao metod koji bi poslužio za eventualni spas ili odlaganje političkog kraja režima. Pored plasiranja tih narativa, srbijanski mediji su redovno prenosili izjava lidera tri koalicije: Za budućnost Crne Gore, Mir je naša nacija i Crno na Bijelo i njihove dalje planove. Nagađali su i ko bi mogao zauzeti mjesto predsjednika Skupštine, ko će biti novi premijer, te kome će pripasti najznačajniji resori u novoj Vladi”, navodi se u izvještaju.\nPred kraj posmatranog perioda, uočili su promjenu narativa srpskih medija kada je riječ o novoj većini u Crnoj Gori. Zaokret je uslovljen potpisanim sporazumom između lidera tri koalicije 9. septembra, nakon čega su preko noći postali izdajice koje su okrenule leđa Srbima, zaključuju u DFC-u.\nU CG DATO VIŠE OD 140 HILJADA VAKCINA\nONOGOŠT PORAŽEN OD TITOGRADA\nPREMINULE ČETIRI OSOBE OD POSLJEDICA KORONE, 75 NOVOOBOLJELIH\nKRIVOKAPIĆ NAKON SUSRETA SA LAJČAKOM: CRNA GORA ĆE BITI PRVA NAREDNA ČLANICA EU\nPLASTENICI PORODICE KILIBARDA PUNI I ČEKAJU KUPCE\n,,FRANCUSKE TORTE“ ZORICE GARČEVIĆ


Uz pomoć Helpa i grada besplatna oprema za 30 mladih Nišlija\nponedeljak, 23 maja 2022\nTri decenije BRINE O VAŠOJ BEZBEDNOSTI – NIFON\nNiš je imao svoj „Glovo“ još pre četiri decenije\nVeče akcije u bioskopu Vilin Grad uz nastavak klasika „Top Gan: Maverik“\nRaspisan konkurs za policijsku obuku za 780 policajaca\nZoran Predin posle deset godina ponovo u Nišu\nStanovnici Čamurlije nastavljaju blokade puta Niš-Aleksinac\n„Niš“ najbolji u Srbiji\nNajsavremeniji dermoskop Klinici za kožne i polne bolesti\nEDUKATIVNI CENTAR za obuku i usavršavanje frizera Hair Styling Academy „Nesha“ – UPIS NOVIH članova\nPočetak/Ekonomija/Uz pomoć Helpa i grada besplatna oprema za 30 mladih Nišlija\nNiške Vesti16. septembra 2019.\nPredstavnici Grada Niša i organizacije Help pozvali su danas lica zainteresovana za pokretanje privatnog biznisa da se prijave za dobijanje besplatne opreme vredne 2.400 evra u okviru podrške zapošljavanju i samozapošljavanju u okviru Helpovog projekta pod nazivom „Podrška socio-ekonomskoj stabilnosti u regionu Zapadnog Balkana 2019-2020“.\nZa pomoć u opremi mogu da konkurišu svi nezaposleni mladi sa održivom poslovnom idejom, a prednost imaju oni koji se bave zanatstvom, pružanjem usluga i preradjivačkim poslovima u poljoprivredi.\nMenadžer Helpa Maša Bubanj podsetila je na javnoj prezentaciji u Gradskoj kući da je Help u Nišu do sada podržao preko 480 malih i mikro biznisa.\n„Ovoga puta imamo mogućnost da u Nišu podržimo tridesetak novih mikro i malih biznisa. Nadamo se da ćemo naredne godine uspeti da taj broj malo i povećamo, s obzirom na to da imamo zaista mnogo zainteresovanih“, istakla je Bubanj.\nNačelnik Kancelarije za lokalni ekonomski razvoj i projekte Milan Randjelović podsetio je da Grad Niš sa Helpom niz godina unazad podržava samozapošljavanje stanovnika ovog grada.\n„Pre nekih desetak godina podrška samozapošljavanju bila je isključivo kroz saradnju sa Helpom. Zadnje tri godine grad je prepoznao značaj podrške mikro i malim preduzećima, tako da kroz nekoliko različitih linija pruža podršku samozapošljavanju, razvoju postojećih kompanija i privlačenje novih. Niš je postao grad u kome raste broj preduzetnika i u kome je poslovno okruženje takvo da postoji interesovanje gradjana za pokretanje sopstvenog posla“, rekao je Randjelović.\nOn je istakao da projekat Helpa vredan 72.000 evra grad podržava učešćem od 40 odsto.\nGradonačelnik Niša Darko Bulatović naglasio je na prezentaciji da je Grad Niš poslednjih nekoliko godina itekako promenio ekonomsku sliku i stvorio uslove da se poveća broj privrednih subjekata.\n„U odnosu na 2015. godinu broj privrednih subjekata povećan je za 25 odsto. Grad izdvaja sve više para za razvoj preduzetništva. Grad je na stabilnim nogama, stabilizovali smo finansije i stvorili pretpostavke da možemo da pomažemo da se razvija ovo društvo“, istakao je Bulatović.\nOn je najavio da će narednih godina grad uvećati izdvajanja za razvoj privatnog preduzetništva.\nHELP KLERP Razvoj lokalnog biznisa\nKomisija KLERP-a obilazi domaćinstva sa revidirane liste za energetsku efikasnost, u februaru novi konkurs\nObjavljena preliminarna lista građana koji su dobili subvencije za energetsku efikasnost\nKoalicija „Niš moj grad“ traži da se ispita dodela stanova u Majakovskog i da Grad podnese izvešteje za KLER i Trg Kralja Milana\n18. decembra 2020. u 14:06\nKako mogu ja da konkurisem ja pokrecem privatni biznis\nZnačajno pojeftinilo povrće i voće na niškim pijacama\nZweki na Nova grejna sezona uz poskupljenja struje, daljinskog grejanja, uglja i ogrevnog drva\nVladimir na Značajno pojeftinilo povrće i voće na niškim pijacama\nApelovcanin na Stanovnici Igmanske u iščekivanju da tursku kaldrmu zameni asfalt\nDejan na Potpisan petogodišnji Sporazum o saradnji sa Šarm el Šeikom\nIznogud na Nova grejna sezona uz poskupljenja struje, daljinskog grejanja, uglja i ogrevnog drva


FESTIVAL HOROVA DECE I MLADIH - FEDEHO 2014 | ДКЦ Београд\n» FESTIVAL HOROVA DECE I MLADIH – FEDEHO 2014\nDečji kulturni centar Beograd od 13. do 17. maja organizuje muzički republički Festival horova dece i mladih FEDEHO.\nNa festivalu će se takmičiti 20 horova iz cele Srbije, koji će se predstaviti beogradskoj publici 13, 14. i 15. maja, od 17 časova, na Velikoj sceni Dečjeg kulturnog centra Beograd (Takovska 8), dok će u subotu, 17. maja, od 12 časova, biti revijalni koncert, kada će se pobednicima uručiti diplome i medalje.\nFestival okuplja horove osnovnih i srednjih škola, muzičkih osnovnih i srednjih škola, kao i crkvene horove i horove pri državnim i privatnim institucijama. Učesnici festivala imaće priliku da uz zabavu i upoznavanje sa svojim vršnjacima jedni drugima prezentuju svoj talenat, uporede muzička dostignuća i pokažu se u muzičkom žanru u kom su najbolji. Cilj festivala je afirmisanje dečje horske muzike, scenskog muzičkog izvođenja i popularisanje horske muzike kao deo našeg kulturnog nasleđa.\nNajbolji hor, po mišljenju stručnog žirija, predstavljaće Srbiju na jednom od koncerata ovogodišnjeg Susreta dece Evrope “Radost Evrope”. Pored nagrade za najbolji hor, biće proglašen najbolji dirigent festivala, najbolji muzičko-scenski nastup, kao i najbolje izvedene kompozicije različitih žanrova.\nFestival je podržan je strane Ministarstva kulture i informisanja i kompanije Hemofarm.\nKoordinator Festivala je mr Nevena Ivanović, dirigent Hora Dečjeg kulturnog centra Beograd.\nTags: dkc beograd fedeho Hemofarm horovi Ministarstvo kulture mr Nevena Ivanović revijalni koncert takmičenje\nBLIC.RS – Kultura Sreda, 22. januar 2014. godine Autor: S. Šulović http://www.blic.rs/Kultura/436584/Astronauti-premijerno-u-petak-na-sceni-DK...\nZIMSKI KLUB 2014 Besplatne radionice tokom zimskog raspusta u Dečjem kulturnom centru Beograd Takovska 8 Dečji kulturni centar Beograd i ovog zimsko...


Naslovna Fudbal Sonja Petrović: Rusija osvaja grupu, Argentina postaje šampion! (VIDEO)\nNajbolja košarkašica Srbije i trostruka šampionka Evrope, Sonja Petrović, bila je gost Meridiana u emisiji „Tipovanje sa poznatima“ u kojoj je prognozirala rezultate na predstojećem Svetskom prvenstvu u Rusiji, zemlji u kojoj trenutno nastupa, pre nego što nam je ispričala kako je zadovoljna učinkom u Dinamu iz Kurska u protekloj sezoni, kako je izgledala njena avantura u ženskoj NBA ligi i koji su planovi reprezentacije Srbije.\nPriznajući da je pristrasna kada je Rusija u pitanju, Petrovićeva tvrdi da će domaćin Mundijala biti prvi u grupi u kojoj će se takmičiti sa Saudijskom Arabijom, Egiptom i Urugvajem. Takođe, ubeđena je u pobedu Srbije nad Kostarikom, a veruje i da će Lionel Mesi konačno osvojiti trofej u dresu Argentine.\nBivša košarkašica Crvene zvezde i moskovskog Spartaka, s kojim je osvojila dve od ukupno tri titule u Evroligi, tvrdi da je lično zadovoljna nedavno završenom sezonom u Dinamu, ali i da kraj takmičarske godine nije prošao onako kako je to klub iz Kurska očekivao pošto nisu uspeli da odbrane evropski tron.\n„Kraj sezone je bio težak, jer mi smo stvarno imali najveće ambicije. Mnogi smatraju da sam na kraju imala super sezonu, ali ostaje žal što ta medalja koju smo uzeli nije bila sjajnija“, izjavila je Sonja podsećajući se eliminacije u polufinalu nakon poraza od velikog rivala Ekaterinburga koji je na kraju podigao trofej.\nOva 29-godišnja košarkašica i osvajačica zlatne medalje na Evropskom prvenstvu u Rumuniji i Mađarskoj 2015. godine imala je dve prilike da se oproba u ženskoj NBA ligi gde je nastupala za Čikago Skaj i Finiks Merkjuri.\nMeđutim, Sonja tvrdi da razlika u kvalitetu košarke u odnosu na onu sa evropskog kontinenta i nije toliko velika, ali i da mali broj košarkašica iz Evrope dobije pravu priliku u američkom šampionatu.\n„Tamo se nekako vrlo teško dobija prilika. Ima brdo slučajeva da Evropljanka i ne uđe u tim, a s druge strane, ispred njih pet, Amerikanka igra u Evropi u svom klubu. To je nekako malo zatvoreniji sistem i nekako je logično, oni cene ono što je njima poznato, ali možda je to nešto što bi mi kod nas i u Evropi trebalo više da naučimo, da nam ne bude uvek tuđe bolje“, objašnjava Petrovićeva.\nPitali smo Sonju i koji su planovi i očekivanja reprezentacije Srbije koja nije uspela da se kvalifikuje na Svetsko prvenstvo u Španiji, a na čije čelo se vratila Marina Maljković s kojom je naša gošća pored zlata na EP uzela i bronzu na Olimpijskim igrama u Rio de Žaneiru.\n„Nismo se kvalifikovali na Svetsko tako da ove godine nemamo nijednu zvaničnu akciju, ali sigurno je da ćemo imati okupljanje, biće neke mini pripreme. Realno, uvek imamo velika očekivanja, pogotovo sad kada se Marina vratila, a još će se Evropsko prvenstvo igrati u Srbiji. Samo se nadam da ćemo za sledeće EP sve biti zdrave i spremne i u mogućnosti da prikažemo igre po kojima su nas u zemlji svi zavoleli“, zaključila je Sonja Petrović i za kraj otkrila da će u Dinamu sigurno ostati još jednu sezonu smatrajući to „dobrom uvertirom i pripremom“ za Eurobasket.\nPrethodni tekstSaransk: Žerar Depardje, Mordovija i mesto gde cvetaju mitovi i legende\nSledeći tekstSlavlje Voriorsa uz 600 boca šampanjca vrednog 400.000 dolara


Da li je "dobar" holesterol samo zabluda • Vivateka\nPočetna / EKSPERTI / Lekari / Da li je „dobar“ holesterol samo...\nDa li je „dobar“ holesterol samo zabluda\nU medicini se već godinama smatra da „loš“ holesterol (LDL) doprinosi začepljenju arterija i povećanju rizika od nastanka srčanih bolesti, dok „dobar“ (HDL) to sprečava. Najnovija studija, međutim, pokazuje drugačije.\nIspostavilo se da je holesterol mnogo složeniji nego što su naučnici do sada mislili i da visok nivo „dobrog“ holesterola možda nije tako efikasan.\nU istraživanju sprovedenom 2012. godine, naučnici su ispitivali osobe koje prirodno imaju visok nivo „dobrog“ holesterola. Prateći prethodno navedenu logiku, ove osobe bi trebalo da imaju najmanji rizik da obole od srčanih bolesti, ali su rezultati pokazali da se ne razlikuju od osoba sa normalnim nivoom HDL holesterola.\nLekari su, takođe, u drugim, nezavisnim istraživanjima, pokušali lekovima da povećaju nivo „dobrog“ holesterola kod ispitanika, ali se pokazalo da ovaj postupak nije uspeo da smanji rizik od kardiovaskularnih bolesti.\n– VLDL (engl. Very Low Density Lipoprotein), lipoproteini vrlo male gustine\n– LDL (engl. Low Density Lipoprotein), lipoproteini male gustine\nKrestušac „skida“ holesterol i trigliceride


Predata inicijativa za ocenu ustavnosti Zakona o parničnom postupku – CHRIS Network\n“Novim rešenjima u okviru ZPP-a i Zakonika o krivičnom postupku (ZKP), pravni poredak države Srbije vraća se u autoritarnu prošlost, a građanima ograničava pristup sudu. Država je postala najzaštićenija, a i političari i tajkuni su ovakvim odredbama privilegovani na račun građana. Ove odredbe opasne su i za medije i za slobodu informisanja”, naglasila je prof. dr Vesna Rakić-Vodinelić sa Pravnog fakulteta Univerziteta “Union”, 23. januara na konferenciji o inicijativi za ocenu ustavnosti ZPP-a, u beogradskom “Medija centru”.\n„Novim odredbama ZPP-a više vas ne mogu pred sudom zastupati organizacije za ljudska prava. Strankama se otežava pravo na pristup sudu, moraju se obratiti isključivo advokatu i službama za pravnu pomoć, koje praktično ne postoje. Ova odredba je suprotna Ustavu Srbije, snižava dostignuti nivo ljudskih prava, a da ne pominjemo Evropsku konvenciju za zaštitu ljudskih prava“, navela je Rakić-Vodinelić.\nOna je istakla da time država, što znači i vojska i policija, postaje najzaštićenija:\n„Stranka u postupku protiv države prvo mora da podnese predlog za medijaciju, na koji država može da odgovori u roku od 60 dana. Tek onda stranka može podneti tužbu. Povređena je zabrana diskriminacije, pred sudom moraju svi biti jednaki, ne mogu država, političari ili tajkuni biti jednakiji, ovo je diskriminacija onih koji tuže državu. Sve ove odredbe su autoritarne“, istakla je Rakić-Vodinelić.\nGajin je dodao da su ovim odredbama oni koji vrše političke i javne funkcije dobili mogućnost javne odmazde onih koji ih kritikuju:\n„Ako tvrdite da je neki funkcioner povredio ljudska prava, putem ZPP-a može vam se pretiti javnom odmazdom, parničnom tužbom koja može da rezultuje zahtevom za naknadu štete i zahtevom da o tome ubuduće ćutite! Zakon o javnom informisanju, s druge strane, kaže da je javna diskusija slobodna, tako da imamo dvostruki pravni režim, pa onaj koji vas tuži može da bira, i naravno izabraće da vas tuži po ZPP-u“.\nZaštitnik građana Saša Janković je naglasio da nove odredbe guše demokratsku slobodu izražavanja, te da je potrebno izvršiti jači pritisak na organe vlasti:\n„Ovo nije slučajan sled događaja, već jasna namera da, na primer, zabranite komentarisanje suđenja. Ovo su teme koje su ključne za demokratiju u Srbiji“.\nPored podrške zaštitnika građana Saše Jankovića, inicijativu za ocenu ustavnosti podržao je i poverenik za informacije od javnog značaja Rodoljub Šabić.\nInicijativa za ocenu ustavnosti Zakona o parničnom postupku


Još jedna poražavajuća statistika: Svaki treći srednjoškolac u Srbiji se kocka - Bebac.com\nSvaki treći učenik prvog razreda srednje škole u Srbiji redovno se kocka, rezultati su istraživanja Instituta za javno zdravlje „Dr Milan Jovanović Batut“\n„Batut“ je tokom drugog polugodišta u školskoj 2017/2018. godini realizovao istraživanje o zdravstvenom ponašanju dece školskog uzrasta u 101 osnovnoj i srednjoj školi, kao deo međunarodnog istraživanja.\nPitanje o kockanju postavljeno je samo učenicima 1. razreda srednjih škola, pri čemu se pod kockanjem smatralo igranje igara na sreću ili klađenje na ishod trke ili nešto drugo, pri čemu može da se dobije ili izgubi novac.\nRezultati koje je objavio „Batut“ pokazuju da se tokom života kockalo 34,6% učenika prvih razreda srednjih škola, a u prethodnih 12 meseci 27,5%. Veća učestalost je kod dečaka u poređenju s devojčicama.\nMeđu đacima koji su se kockali u prethodnih 12 meseci 2,3% njih pokazuje znake problematičnog kockanja. Za ovo je korišćen poseban skrining test od dva pitanja koja se odnose na laganje u vezi sa učestalošću kockanja onih ljudi koji su učenicima važni, kao i na potrebu da se poveća suma novca na koju su se učenici kladili. Jedan pozitivan odgovor pokazatelj je da je osoba pod rizikom, dok dva ukazuju da je prisutno problematično kockanje i da je potrebna konsultacija sa stručnjacima.\nPrim. dr Ivica Mladenović, načelnik Klinike za bolesti zavisnosti Instituta za mentalno zdravlje u Beogradu, izjavio je za „Blic“ da su rezultati istraživanja, u najmanju ruku, poražavajući.\n— S pravnog aspekta imamo Zakon o igrama na sreću koji zabranjuje kockanje mlađima od 18 godina, što ukazuje da smo na polju sprovođenja zakona kao država doživeli totalni fijasko, i iskreno se nadam da će nadležni organi reagovati — kazao je dr Mladenović.\nOn je dodao da su igre na sreću jedna od omiljenih razonoda u Srbiji, pogotovo muške populacije, te je društvena tolerancija prema kockanju svakako jedan od razloga ovakve statistike.\n— Do pre nekoliko godina naša dominantna klijentela bili su zavisnici od alkohola, a poslednjih nekoliko godina primarni pacijenti u Dnevnoj bolnici za bolesti zavisnosti su patološki kockari. U ovom trenutku oko 50 odsto naših pacijenata čine zavisnici od kockanja. Iako je po svim statistikama odnos muškaraca i žena patoloških kockara 3 : 1, muškarci čine 99 odsto lečenih patoloških kockara na klinici — priča dr Mladenović.\nJedan od razloga je stigmatizacija, pa se žene zavisne od kockanja izuzetno retko javljaju na lečenje.\nOpširnije o ovoj temi pročitajte klikom na link: Blic.rs >>\nŽivotni standard je nikakav... Dječaci spas vide u kockanju, približavanju mafiji, a djevojke (ne generalno!) u traženju imućnog muža... Loše materijalno stanje dovodi do toga...


Storck merci bombonjera 250g cena akcija Srbija\nStorck merci bombonjera 250g cene\ncena 589,00 din | prodavnica (1)\nTrenutno nemamo slike za Storck merci bombonjera 250g\nEPonuda nije internet prodavnica već Vam omogućava da brzo i lako nađete Storck merci bombonjera 250g po najjeftinijoj ceni. Naš cilj je da kupci budu što bolje informisani o ponudi Storck merci bombonjera 250g na tržištu Srbije. Vrlo lako nalazite željeni proizvod za kategoriju Bombonjere cene, ne morate da lutate od sajta do sajta za Storck Bombonjere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Storck merci bombonjera 250g sa PRODAVCEM. EPonuda ne može da garantuje potpunu tačnost specifikacije i slika za Storck merci bombonjera 250g. Pre kupovine, podatke za Storck merci bombonjera 250g proverite na sajtu PROIZVOĐAČA.\nŠtark najlepše želje cherry bombonjera 128g kesa\nLindor bombonjera 137 kesica


Sprema se velika nacionalna akcija na Dan srpskog jedinstva\nMinistar Selaković je rekao da bi 15. septembra na Dan srpskog jedinstva, slobode i nacionalne zastave svi Srbi, uključujući i one u regionu i dijaspori, na svojim kućama trebali da istaknu srpsku zastavu\nMinistarstvo spoljnih poslova priprema akciju kojom bi 15. septembra na Dan srpskog jedinstva, slobode i nacionalne zastave svi Srbi, uključujući i one u regionu i dijaspori, na svojim kućama istakli našu zastavu, rekao je danas ministar spoljnih poslova Nikola Selaković.\nOn je to rekao na Samitu srpske omladine i studenata Balkana „Sinergija kao ključ uspeha”, dodajući da bi trebalo više da radimo na izgradnji kulta srpske zastave.\nSamit su, inače, organizovali Centar za edukaciju i razvoj omladine Beograda i Studentska konferencija univerziteta Srbije uz podršku Ministarstva spoljnih poslova.\nPotpredsednica Vlade i ministarka kulture i informisanja Maja Gojković je podržala takav stav ministra i istakla da bi trebalo da vodimo više računa i o ostalim srpskim nacionalnim simbolima.\nSelaković je istakao da mu je drago što je anketa među mladima u regionu pokazala da većina misli da su srpski jezik i ćirilica ono što povezuje Srbe i to, kazao je, jeste identitetska esencija i najvažnije tkivo srpskog identiteta ali da ima još dosta zajedničkih stvari.\nTo je prema njegovim rečima i naša crveno-plavo-bela zastava na čijoj promociji moramo da radimo više, jer je ona zajednička i Srbima u Srbiji i Republici Srpskoj i Crnoj Gori.\n„Zajedničke nacionalne vrednosti se promovišu proslavljanjem značajnih datuma iz naše prošlosti, a Vlada Srbije je na predlog predsednika Aleksandra Vučića, što je učinila i Vlada Republike Srpske, lane ustanovila 15. septembar kao Dan srpskog jedinstva, slobode i nacionalne zastave“, naveo je Selaković.\nIstakao je da Ministarstvo spoljnih poslova sa Upravom za dijasporu i Srbe u regionu ima program finansiranja za povezivanje Srba u regionu sa maticom.\n„Jedan od rezultata tog programa je i ovaj projekat koji finansiramo, a od sledeće godine uključićemo ga u redovno budžetsko finansiranje našeg ministarstva. Takođe smo sa organizacijom srpskih studenata u inostranstvu potpisali protokol o saradnji i od ove godine naši ljudi koji studiraju u inostranstvu mogu da volontiraju u našim ambasadama i generalnim konzulatima i da se osete korisnim za svoju zemlju”, rekao je ministar.\nNaveo je da se Uprava za dijasporu i Srbe u regionu uz ozbiljnu podršku Ministarstva spoljnih poslova ove godine fokusirala na projekte osnivanja škola srpskog jezika i kulture u dijaspori i najveći deo sredstava je izdvojen za to.\nApelovao je na mlade iz Crne Gore i Bosne i Hercegovine da dolaze u Srbiju što češće i istakao da Srbija želi da pomogne mladima iz RS ili Crne Gore da ostanu tamo. Dodao je da ukoliko neko ne može tamo da ostane jer nema uslova i reši da ode, onda bi trebalo da dođe u Srbiju jer, kako je primetio, ako ode na Zapad pitanje je da li će njegova deca biti Srbi.\nGojković je podržala stav ministra Selakovića da bi veći značaj trebalo da pridajemo našoj zastavi, kao i drugim nacionalnim simbolima. Prema njenim rečima, ranije vreme je bilo pod naletom tuđih kultura i sve što je tuđe nekako nam je bilo bliskije.\n„Donosili smo suvenire iz raznih krajeva sveta, a trebalo bi da se više okrenemo svojim simbolima i da nam ne bude bez veze da pijemo kafu iz šolje sa bojama naše zastave”, poručila je Gojković.\nPredložila je i da za sledeći skup mladi iz svih krajeva gde ima Srba naprave nešto od trobojke koja nas spaja. Primetila je i da globalizam za nacionalnu kulturu ne donosi neke prednosti za razliku od mnogih drugih oblasti, prenosi Tanjug.\nIzvor Sputnjik, 10. jul 2021.\nPreporučujemoDan srpskog jedinstvadijasporaNikola SelakovićRepublika Srpskasamitsrpska zastavaĆirilica


SAD: Pfizerova vakcina protiv COVID-19 dobila puno odobrenje\nPfizerova vakcina zadovoljila je standarde američke Uprave za hranu i lijekove da dobije punu dozvolu.\nSAD su dale trajnu dozvolu za upotrebu Fajzerove vakcine protiv Kovida-19, što je veliki korak koji bi pomao da pomogne da se poveća poverenje javnosti u vakcine, dok se Amerika bori sa do sada najzaraznijom mutacijom koronavirusa.\nVakcina koju su razvili farmaceutska kompanija Pfizer i njen partner BioNTtech sada ima snažnu podršku Uprave za hranu i lijekove (FDA), koja nikada do sad nije imala toliko dokaza na raspolaganju da procijeni bezbjednost neke vakcine. Više od 200 miliona doza Pfizer vakcine već je podijeljeno u SAD - i još stotine miliona širom svijeta - od kad je vakcina počela da se koristi u decembru, na osnovu dozvole za hitnu upotrebu.\n“Javnost može da bude sigurna da ova vakcina zadovoljava visoke standarde bezbjednosti, efikasnosti i kvaliteta proizvodnje, koje Uprava za hranu i lijekove zahtijeva od proizvoda da bi dobili njenu dozvolu, izjavila je Dženet Vudkok, vršiteljka dužnosti komesarke FDA. “Danas smo došli na korak bliže promjeni toka pandemije u Sjedinjenim Državama."\nNakon što je Pfizerova vakcina za COVID-19 dobila trajnu dozvolu FDA, predsjednik Joe Biden oglasio se na Twitteru i pozvao Amerikance koji se još nisu vakcinisali da to učine. "Dok sve tri vakcine protiv COVID-19 ispunjavaju stroge standarde Uprave za hranu i lijekove za hitnu upotrebu, ovo puno odobrenje trebalo bi da pruži dodatno uvjerenje da je ova vakcina bezbjedna i efikasna. Ako se još niste vakcinisali - sada je vrijeme", poručio je Biden.


RTS :: Svetski dan borbe protiv side\nDruštvo Svetski dan borbe protiv side\nutorak, 01. dec 2009, 07:00 -> 20:39\nDan borbe protiv side obeležava se pod sloganom "Poveži se sigurno. Zaštiti ljubav. Koristi kondom". U Srbiji je dijagnostikovano novih 97 HIV pozitivnih osoba, 36 osoba je obolelo, dok je 17 osoba umrlo. Do sada od side u svetu umrlo 25 miliona ljudi.\nSvetski dan borbe protiv side, 1. decembar, obeležava se nizom manifestacija u Srbiji, pod sloganom "Poveži se sigurno. Zaštiti ljubav. Koristi kondom".\nPredsednik NVO "Stavplus" Boris Kovačić je rekao da kada je saznao za pozitivan test, da mu je to bio jedan od najgorih trenutaka u životu, jer je znao da će morati iz korena da promeni život, a prema njegovim rečima očekivao je samo najgore, pošto je o sidi tada znao veoma malo.\nKovačić je naglasio da ga rodbina i prijatelji nisu odbacili kada im je rekao da ima sidu, ali jesu kolege, koje su odbile da rade s njim, pa je ostao i bez posla.\n"Tada sam se zatvorio u svoju samoću, gde sam imao samo osobu koja je ostala sa mnom i najbliže prijatelje. Posle par godina samoće shvatio sam da mogu da živim kao i svako drugi i odlučio se da se aktiviram u nevladinom sektoru, što mi je dalo snagu da javno govorim o svom HIV statusu", istakao je Kovačić.\nU Srbiji se u poslednjih deset godina zapaža postepeno opadanje broja obolelih od side, ali se istovremeno beleži i promena načina prenošenja te bolesti od kojih sada trostruko više oboljevaju mladi muškarci u odnosu na žene, rečeno je na konferenciji za novinare povodom 1. decembra, Svetskog dana borbe protiv side.\nMinistar zdravlja Tomica Milosavljević ocenio je da se u borbi protiv zaraze HIV virusom odnosno side najviše promenila svest građana Srbije zahvaljujući svakodnevnim aktivnostima širom zemlje u borbi protiv te bolesti.\nMilosavljević je rekao da se godinama u nazad insistira da što veći broj ljudi razume, da je problem jednog čoveka u ovoj zemlji problem svakog.\nDirektorka Instituta za javno zdravlje Srbije Tanja Knežević kazala je da je tokom ove godine u Srbiji dijagnostikovano novih 97 HIV pozitivnih osoba, 36 osoba obolelih od side, i da je registrovano 17 osoba umrlih od te bolesti dok su dve osobe umrle sa HIV-om.\n"Broj muškaraca inficiranih HIV-om, kao i obolelih od side, trostruko je veći u odnosu na žene", rekla je Knežević, dodajući da je, ukoliko se govori o starosnoj strukturi, najveći procenat HIV pozitivnih osoba (57 odsto) između 25 i 39 godina.\nPrema njenim rečima, nakon kontinuiranog porasta registrovanih osoba sa sidom, od 1999. godine se zapaža postepeno opadanje broja obolelih, sa procenom da će se taj trend zadržati i tokom narednog perioda.\nEpidemiolog Mila Paunić je naglasila da se HIV prenosi na tri načina - seksualnim kontaktom, krvnim putem najčešće korišćenjem zajedničkih igala i vertikalnom transmisijom sa majke na dete.\n"To je jedan od najvažnijih razloga zbog čega se u oblasti borbe protiv AIDS-a najviše promenila svest građana Srbije", rekao je on i dodao da "ne prođe nijedan dan u godini, a da se istom snagom i energijom ne sprovode aktivnosti širom zemlje u borbi protiv te bolesti".\nPrema njegovim rečima, Globalni fond za borbu protiv side, tuberkuloze i malarije u Srbiji je u prethodne dve godine odobrio dva petogodišnja projekta u ukupnom iznosu od oko 20 miliona evra za borbu protiv side. Dodao je da prvi projekat sprovodi Ministarstvo zdravlja, a drugi ministarstvo u saradnji sa Omladinom JAZAS-a.\nEpidemija HIV-a još traje\n"Ipak, promene načina prenošenja uočene su i u Srbiji, tako da seksualni prenos dominira, a sve je više novoregistrovanih u populaciji mladih, naročito muškaraca", podvukla je Rajhenberg i napomenula da epidemija HIV-a još uvek traje i predstavlja najveći globalni problem. Moto ovogodišnje kampanje u Srbiji glasi "Povežimo se sigurno, zaštitimo ljubav, koristimo kondom".\nU organizaciji Ministarstva zdravlja, a uz podršku Ministarstva prosvete, UNAIDS-a i UNICEF-a u svim osnovnim školama u Beogradu organizovan je javni čas na kome su učenicima 7. i 8. razreda prenete osnovne informacije o HIV-u i načinima zaštite.\nZa 28 godina, od kada je bolest registrovana, od side, prema poslednjim podacima, umrlo je 25 miliona ljudi.\nGlavni način prenošenja virusa - nezaštićen heteoseksualni odnos\nPodaci Svetske zdravstvene organizacije i UNAIDS-a pokazuju da je u svetu virusom HIV-a zaraženo 33 miliona osoba.\nNezaštićen heteroseksualni odnos je glavni način prenošenja virusa u većini zemalja, a u nekim sredinama dominantna transmisija je nezaštićen seksualni odnos među muškarcima ili upotreba nesterilnih igala i špriceva.\nOsim predavanja, radionica, tribina, edukacije i uličnih manifestacija, prethodnih godina obavljano je i dobrovoljno i poverljivo savetovanje i testiranje o toj bolesti.\nOrganizatori obeležavanja Svetskog dana borbe protiv side su Ministarstvo zdravlja Srbije, Institut za javno zdravlje Srbije "Dr Milan Jovanović Batut", tematske grupe Ujedinjenih nacija za HIV/AIDS i brojne nevladine organizacije.\n(sreda, 01. dec 2010, 19:10) - Igor Mayer R [neregistrovani]\n(utorak, 01. dec 2009, 11:34) - anonymous [neregistrovani]\n(utorak, 01. dec 2009, 09:49) - anonymous [neregistrovani]


Putujete često? Iskoristite iskustva sa putovanja, letovnja zimovanja za pisanje web sadržaja « Reklamiranje putem sadržaja povoljno, prirodno i efikasno.\nUsled posla ili nekih drugih prilika često ste u drugom gradu, odsedate u raznim hotelima ili nekim drugim smeštajima, putujete svojim autom ili radije koristite javne prevoze, hranite se u raznim objektima tokom svog putovanja. Sve ovo je idelna osnova da kreirate sadržaje koji bi nekim ljudima bile dobre smernice za poslovni put ili odmor.\nNalgasite cene, udobnost i lokaciju\nLjudi često tragaju za smeštajem u raznim delovima Srbije i okruženja, cena, udobnost i pritupačnost su nešto što ih najčešče zanima. Sledeći aspekt je gostoljubivost jer sigurno niko nevoli da odesda u hotelu sa mrzovoljnim osobljem ili privatnim smeštajem gde su vlasnici nesusretljivi.\nLokacija je još jedan od bitnih faktora kao i dostupnost javnog prevoza, restorana. Potrebe ljudi za smeštajem i putovanjima su razni ali generalno svi žele da za svoj novac dobiju sto kvalitetniju uslugu. Dobra hrana je još jedna činjenica koju bi ste mogli da navedete ukoliko ste se na svom putovanju sreli sa lokalom koji može da se pohvali nečim takvim.\nUkoliko ste bili na odmoru koji vam je prošao u zanimljivim aktivnosti možete to podeliti sa svojom publikom oni će to znati da cene i da uzvrate poverenjem prema vašem sadržaju.\nBeležite zanimljive činjenice\nMožda na samom putovanju nećete imati vremena da pišete članke ali možete u svom beležniku upisati ono što smatrate zanimljivim kako bi vas tokom pisanja podsetilo na ono najbitnije, da bi vasa priča bila vizulenije dočarana nemojte se ustručavati da fotkate zanimljiva mesta.\nDok sedite u nekom lokalu i pijete kafu pitajte lokalne stanovnike ili osoblje lokala, šta je to što je znamenitost njihovog mesta pa ako imate vremena odite da ih lično doživite ili uz tu kaficu pribeležite ono što čujete od sagovornika.


SEEbiz.eu / RS / Airbus izabran za noćna slijetanja u Tivtu\nAirbus Aerodrom Tivat\nDatum objave: 17.09.2019. - 14:32:39\n"Istrajavajući na značaju noćnog letjenja na aerodromu TIvat, imali smo sreću da dobijemo ovako referentnu kompaniju, kao što je Erbas. Osim uvjerenja u povoljan rezultat na definisanju procedura noćnog saobraćaja, sigurni smo i da je ovo jedno od ključnih pitanja po dalji razvoj i budućnost crnogorskih aerodroma, uključujući i njihovu novu i veću vrijednost u kontekstu predstojećeg međunarodnog tendera za izbor koncesionara", saopštio je Bulatović.\nVeć deceniju unazad postoji stalna tražnja za dodatnim saobraćajnim slotovima na tivatskom aerodromu, navode iz kompanije.\n"Noćni letovi za najznačajnija emitivna tržišta, ustvari znače otvaranje novog aerodroma na postojećoj infrastrukturi, nove prihode i za Aerodrome i za turističku privredu, i otvaranje nekoliko desetina novih kvalitetnih radnih mjesta u Tivtu. Osposobljavanje alternativnog noćnog aerodroma, uz Podgoricu, ima samo po sebi ne samo ekonomski već i strateški značaj za našu zemlju", rekao je on.\nCrna Gora i za narednu deceniju ostaje dominantno avio destinacija.\n"Odbor direktora i menadžment uložiće neophodni napor da u što kraćem roku, nakon uspješno izrađenih procedura od strane stručnjaka Nav Blue-Airbus, započnu sa realizacijom noćnih avio operacija u Tivtu", zaključio je Bulatović.


SAD zabrinute zbog navoda o sukobima na jugu Turske\nAmbasada SAD u Ankari izrazila je zabrinutost zbog navoda o sukobima na jugoistoku Turske, nakon odluke turske vlade da smeni gradonačelnike u gotovo 25 gradova pod sumnjom da su “povezani sa kurdskim ekstremistima”, javlja Rojters.\nU gotovo svim, osim četiri opštine, na vlasti je bila Narodna demokratska stranka (HDP), koja podržava kurdsku opoziciju, navedeno je u saopštenju, preneo je Rojters.\nU saopštenju objavljenom na Tviteru, američka ambasada navodi da podržava pravo Turske da se brani od terorizma, ali ističe značaj poštovanja odgovarajućih procedura i pravo na mirne proteste.\n"Nadamo se da će imenovanje lokalnih upravnika (umesto gradonačelnika) biti privremeno i da će lokalnim građanima uskoro biti omogućeno da izaberu nove lokalne zvaničnike u skladu sa turskim zakonom", stoji u saopštenju.\nTurske vlasti su u gotovo 25 opština na jugoistoku zemlje, gde većinu stanovnika čine Kurdi, smenile gradonačelnike za koje su procenile da podržavaju kurdske militante i imenovale nove zvaničnike, saopštila je ranije danas kancelarija guvernera provincije Dijarbakir.\nPredsednik Turske Redžep Tajip Erdogan je u četvrtak izjavio da je kampanja protiv Radničke partije Kurdistana (PKK), koja se već tri decenije bori za autonomiju Kurda, najveća koju je Turska ikad sprovela, kao i da je smena državnih službenika povezanih sa tim snagama ključni deo borbe.


Pad akcija širom sveta, skok cena nafte i žita - Politički.rs\nPad akcija širom sveta, skok cena nafte i žita\nAkcije su pale na berzama širom sveta danas pošto je šok od ruskog napada na Ukrajinu izazvao strah na tržištima kapitala i podigao pritisak na visoku inflaciju koja već opterećuje globalnu privredu.\nIznenadjena ruskom invazijom na Ukrajinu, Njujorška berza počela je rad danas u jakom padu, a investitori su se okrenuli od trgovine akcijama.\nU prvim prodajama Dau Džouns indeks pao je 2,3 odsto, Nasdak indeks koji ima jaki tehnološki sastav izgubio je 2,74 odsto a prošireni S&P 500 indeks je oslabio 2,32 odsto.\nAkcije u Evropi pale su još više posle osuda zvaničnika koji su nazvali poteze Rusije “brutalnim ratnim činom”, tako da je nemački indeks Daks (DAX ) pao gotovo pet odsto.\nFutsi 100 u Londonu pao je 3,1 odsto kada se Evropa probudila na vesti o eksplozijama u glavnom gradu Ukrajine Kijevu, u Harhovu i drugim oblastima, pariski CAC 40 izgubio je četiri posto.\nMoskovska berza na kratko je jutros prekinula trgovanje na svim svojim tržištima. Kada je nastavljeno trgovanje indeks MOEX sa denominacijom u rubljama pao je više od 20 odsto, a indeks RTS sa denominacijom u dolarima za više od trideset posto.\nSukob će, pored ljudske patnje, izgleda izazvati još veći porast cena energenata i hrane. Rusija i Ukrajina su vodeći proizvodjači ne samo energetskih proizvoda, nego i žitarica i druge robe. Rat bi mogao da poremeti globalno snabdevanje, kao i sankcije koje su uvele SAD i njihovi saveznici.\nCene nafte na obe strane Atlantika skočile su blizu ili iznad 100 dolara za barel, na najviše nivoe od 2014. godine, u porastu od više od šest odsto. Takodje su skočile cene na veliko ulja za grejanje, žita i druge robe.\nCena prirodnog gasa u Evropi, za koji ona zavisi od snabdevanja iz Rusije, skočila je čak 31 posto.\nPorast cena energenata i hrane bi mogli da povećaju zabrinutost zbog inflacije koja je u januaru dostigla najviši nivo u SAD u dve generacije, i zbog toga šta će američka centralna banka učiniti da to obuzda. Izgleda da će Fed (centralna banka) svakako odustati od super niskih kamatnih stopa pogodnih za investitore i koje su pomogle finansijskim tržištima i privredi da izadju iz pada izazvanog korona virusom.\nNa Vol stritu zabrinutost od rasta kamatnih stopa uticala je na to da jako skoče akcije velikih tehnoloških firmi čiji je obrt 2020. doprineo porastu indeksa berze posle pada izazvanog korona virusom.\nNasdak kompozitni indeks bi mogao da završi trgovanje danas na više od 20 odsto ispod svog rekorda postavljenog 19. novembra 2021. godine. Ako se to dogodi, nastaće, kako to Vol strit naziva, takozvano “medvedje tržište” uz trend pada cena akcija, što se nije dogodilo Nasdaku od kada je korona virus prvo uticao na pad globalne privrede.\nNeki analitičari očekuju da će sukob naterati investitore da izadju iz mnogih tehnoloških akcija, sa izuzetkom sektora sajber bezbednosti.\n„Rat“ dva uvoznička klana oko cene đubriva\nMaduro: Venecuela je uz Putina\nTagged: AKCIJE, BERZA, NAFTA, PAD AKCIJA, ŽITO


Ankara povlači ambasadore iz SAD i Izraela\nM. K. 15. maja 2018. 07:12\nVlada Turske Ankara povukla je danas svoje ambasadore iz Vašingtona i Tel Aviva „na konsultacije“ i proglasila trodnevnu žalost zbog više od 50 Palestinaca koji su poginuli na granici između Izraela i Gaze.\nAnkara je osudila „masakr“ Palestinaca koji su izvele izraelske snage bezbednosti i navela da „regionalni i globalni mir i stabilnost neće postojati sve dok se ne postigne trajno pravično rešenje palestinskog pitanja“, prenosi Sputnjik.\n„Oštro osuđujemo odluku američke administracije da preseli svoju ambasadu iz Tel Aviva u Jerusalim, čime krši međunarodno pravo i sve relevantne rezolucije UN. Ponavljamo da je ova akcija pravno ništavna i nevažeća“, saopštilo je tursko Ministarstvo spoljnih poslova.\nTurski predsednik Redžep Tajip Erdogan izjavio je da će Turskae oštro reagovati na današnja dešavanja u Pojasu Gaze.\n„Opozvali smo naše ambasadore iz Vašingtona i Tel Aviva na konsultacije. Sazivamo vanredni samit Organizacije za islamsku saradnju i nadam se da ćemo se u petak sastati u Enikapiju (u Istanbulu). Takođe predlažemo i sazivanje vanredne sednice Saveta bezbednosti UN. Razgovaraćemo sa mnogim liderima. Od sutra objavl?ujemo trodnevnu nacionalnu žalost“, rekao je Erdogan za televiziju NTV tokom posete Velikoj Britaniji.


Javnost ima pravo da javne službnike smatra odgvornim za postupke koje čine i odluke koje donose. Zbog toga bi informacije trebalo da budu dostupne javnosti, kako bi mogli da nagldedaju rad vlasti, odnosno, da bi mogli aktivno da učestvuju u kreiranju javnih politika.\nNetransparentnost je majka svih korupcija. Priča o transparentnosti lokalnih samouprava i bilo kog državnog organa je ključ za borbu protiv korupcije. Lokalni planovi za borbu protiv korupcije sadrže tu komponentu transparentnosti, koja omogućava prisustvo javnosti – rekao je direktor programa „Društvo protiv korupcije“ Biroa za društvena istraživanja Zoran Gavrilović.\nU cilju veće transparentnosti, neophodno je unapređenje saradnje nosioca vlasti sa civilnim društvom, koje u značajnoj meri mogu uticati na rad opštinskih institucija.\nMi svake godine imamo konkurs za nevladine organizacije. Sva udruženja koja su konkurisala dobila su nešto sredstava. Jedinu primedbu koju ja imam je da se odrede prioriteti – ocenila je iz Udruženja žena „Sačuvajmo selo“ iz Priboja Malina Stanojević.\nOna smatra da bi više novca trebalo da dobiju projekti koji imaju širi društveni značaj.\nOrganizacija „Transparentnost Srbija“ je 2015. godine radila Indeks transparentnosti lokalnih samouprava, gde je na osnovu postavljenih 86 indikatora i bodovanja, određivala koliko su gradovi i opštine u Srbiji transparentni. Nova Varoš se tada našla na 12 mestu među 145 gradova i opština u Srbiji po Indeksu transparentnosti lokalne samouprave.\nRukovodioci odeljenja se trude da sve informacije koje su važne za građane da nam proslede da postavimo na sajt, na primer konkurse za javne nabavke za subvencije koje daje Opštinska uprava.. Najbitinija je dobra saradnja između načelnika odeljenja i nas kao izvršilaca – istakao je sistem administrator sajta opštine Nova Varoš Edin Mujagić.\nProces pristupanja EU pruža mogućnost zemljama da temeljno preurede način svog upravljanja pokretanjem i primenom važnih reformi. Transparentnost i svrsishodno učešće javnosti su neophodni da bi se obezbedilo da te reforme budu održive i kvalitetne.


Biljke koje nisu poželjne u blizini dece - Moj pedijatar\nDeca su jako radoznala i sve vole da zgrabe i uglavnom strpaju u usta. Ponekad to bude i list sobne biljke, koje su razlog za više od polovine slučajeva trovanja mališana. Iako je većina biljaka bezopasna, zbog sadržaja određenih hemijskih supstanci ili alkaloida, pojedine vrste mogu da izazovu nepoželjne reakcije poput alergija, osipa, povraćanja, proliva, bolova u stomaku…\nPrirode obloge protiv ujeda komarca\n10/03/2014 at 22:57\nA juka ili drvo zivota, da li je bezbedna za bebu i gde je cuvati?\n17/07/2014 at 06:06\nDa li bezbjedno gajiti orhideju u istoj sobi u kojoj boravi i spava beba (novorodjence)?\n17/07/2014 at 10:17\nTu ne možete dobiti egzaktn stručni odgovor, ali je najsigurnije da NEMA “aromatičnih” biljaka u sobi gde boravi beba.


Poraz Zvezde u Ulmu: Prvi put ove sezone crveno-beli primili preko 90 poena - Sportska centrala\nNaslovna Košarka Poraz Zvezde u Ulmu: Prvi put ove sezone crveno-beli primili preko 90...\nPoraz Zvezde u Ulmu: Prvi put ove sezone crveno-beli primili preko 90 poena\n7 nov 2018. 21:32\nUlm – Crvena zvezda 95:80 (21:17, 29:16, 23:14, 22:23)\nKošarkaši Crvene zvezde doživeli su drugi poraz ove sezone u Evrokupu. Crveno-beli su odigrali defanzivno najlošiji meč ove sezone, Ulm je vodio od početka do kraja meča, a srpski šampion je prvi put ove sezone primio više od 90 poena.\nPočetak utakmice ličio je na početak meča protiv Monaka, crveno-beli su nervozno ušli u duel i za prvih pet minuta postigli samo dva poena. Domaćin je u tom periodu poveo sa 7:2, nešto kasnije bilo je i 13:6, ali je posle prve četvrtine srpski šampion imao samo 4 poena minusa, što je u odnosu na igru bilo sasvim podnošljivo.\nOčekivalo se da će igrači Milana Tomića u drugoj četvrtini iskoristiti dobar period iz finiša prve deonice, ali su i u nastavku bili potpuno van ritma. Čak 12 izgubljenih lopti imala je Crvena zvezda u prvom poluvremenu, promašila je 5 od 11 slobodnih bacanja i pogodila samo 3 od 11 pokušaja za tri poena. Sa druge strane domaćin je prikazao daleko veću želju i odličan procenat šuta za tri poena (8/13).\nRasla je prednost Ulma iz minuta u minut, prvi put je bila dvocifrena u 14. minutu (32:21), seriju je trojkom prekinuo Dobrić, a posle dvojke Reglanda Zvezda je ponovo imala podnošljivih -6, 35:29. Za poslednja četiri minuta druge četvrtine Ulm je napravio seriju 15:4 i na odmor otišao sa ubedljivim vođstvom, 50:33.\nU nastavku crveno-beli su uspeli da pronađu kakav, takav napadački ritam, ali su problemi u odbrani i dalje bili prisutni pa su dva vezana odbranjena napada bila poprilična retkost, a da nevolja bude veća mnoge odbrambene propuste Crvene zvezde igrači Ulma i dalje su nastavljali da kažnjavaju trojkama. Jedini koji je držao priključak bio je Ognjen Dobrić, koji je pogodio pet trojki iz prvih pet pokušaja, a procenat je pokvario u poslednjoj sekundi treće četvrtine kada je pokušao da pogodi uz zvuk sirene sa svoje polovine. Najmanji zaostatak Crvene zvezde u trećoj četvrtini iznosio je 13 poena, dok je Ulm u nekoliko navrata imao maksimalnih +19.\nBeogradski klub nije imao šta da izgubi i sa takvom filozofijom uspeo je da smanji prednost Ulma na 12 poena, uz dve prilike da minus bude i manji, ali je prvo Dobrić promašio otvorenu trojku, da bi potom bez potrebe krenuo sa driblinizma protiv nekoliko protivničkih igrača, izgubio loptu, a na drugoj strani Patrik Miler je kaznio crveno-bele poenima u obe situacije.\nMogla je Crvena zvezda da u poslednja četiri minuta uđe sa 10 poena zaostatka, ali je Lazić pogodio samo jedno slobodno bacanje, a u narednom napadu odbrana ponovo nije bila na visini zadatka i ponovo je bilo +13. To je bila razlika sa kojom je Ulm ušao u poslednja dva minuta i jasno je da je pobednik bio odlučen.\nOgnjen Dobrić je postigao 21 poen, Perperoglu je dodao 10, dok je u redovima domaćina Evans postigao 23, nekadašnji plejmejker Partizana Patrik Miler ubacio je 20, a odličan je bio i Grin sa 16 poena.\nU narednoj utakmici Crvena zvezda će dočekati Monako, a nakon ovog kola crveno-beli imaju skor 4-2, dok je Ulm došao do polovičnog učinka, 3-3.\nVeliki problem za Tomića pred nastavak serije sa Partizanom\nMiško Ražnatović prokomentarisao meč između Crvene zvezde i Partizana\nLendejl obećao pobedu u drugom meču\nČović: Pokazali smo da smo tim, hvala Trinkijeriju\nTomić: Nema domaćih i stranih igrača; Beron: Bilo je ludo i biće ludo\nZvezda dobila prvu bitku, Čović, Davidovac i Beron crveno-beli heroji\nAlba zakazala finale Evrokupa sa Valensijom [VIDEO]\nValensija prvi finalista Evrokupa